ระเบียบการท่าเรือแห่งประเทศไทยระเบียบการท่าเรือแห่งประเทศไทยว่าด้วยวิธีปฏิบัติเกี่ยวกับสินค้าขาเข้าที่เป็นอาวุธปืนหรือสินค้าที่ต้องดูแลรักษาเป็นพิเศษพ.ศ. ๒๕๕๗[๑] โดยที่เห็นเป็นการสมควรให้มีการกำหนดวิธีปฏิบัติเกี่ยวกับสินค้าขาเข้าที่เป็นอาวุธปืนหรือสินค้าที่ต้องดูแลเป็นพิเศษ ให้เป็นไปด้วยความเหมาะสมและรัดกุมอาศัยอำนาจตามความในมาตรา ๙ (๓) และ (๔) มาตรา ๒๔ มาตรา ๒๙ วรรคแรก (๑) และวรรคสองแห่งพระราชบัญญัติการท่าเรือแห่งประเทศไทย พ.ศ. ๒๔๙๔ผู้อำนวยการการท่าเรือแห่งประเทศไทยซึ่งได้รับมอบอำนาจจากคณะกรรมการการท่าเรือแห่งประเทศไทยจึงให้ดำเนินการดังนี้ข้อ ๑ ระเบียบนี้เรียกว่าระเบียบการท่าเรือแห่งประเทศไทยว่าด้วยวิธีปฏิบัติเกี่ยวกับสินค้าขาเข้าที่เป็นอาวุธปืนหรือสินค้าที่ต้องดูแลรักษาเป็นพิเศษ พ.ศ. ๒๕๕๗ข้อ ๒ ให้ใช้ระเบียบนี้บังคับตั้งแต่วันที่๒ กุมภาพันธ์ ๒๕๕๘ เป็นต้นไปข้อ ๓ นับแต่วันใช้ระเบียบนี้ให้ยกเลิก๓.๑ ระเบียบว่าด้วยการขน รับเก็บ และส่งมอบอาวุธปืนและกระสุนปืน พ.ศ.๒๕๑๐๓.๒ ระเบียบ คำสั่ง ประกาศหรือหลักปฏิบัติอื่นใดที่ขัดหรือแย้งกับระเบียบนี้ข้อ ๔ ในระเบียบนี้อาวุธปืน หมายความว่าอาวุธทุกชนิดซึ่งใช้ส่งเครื่องกระสุนปืนโดยวิธีระเบิด หรือกำลังดันของแก๊สหรืออัดลมหรือเครื่องกลไกอย่างใดซึ่งต้องอาศัยอำนาจของพลังงานและส่วนหนึ่งส่วนใดของอาวุธนั้นๆสินค้าที่ต้องดูแลรักษาเป็นพิเศษ หมายความว่า สินค้าที่มีมูลค่าสูงหรือสินค้านำเข้าเพื่อการใดเป็นการเฉพาะ เช่น เงินแท่ง นิกเกิล เหรียญกษาปณ์เหรียญตัวเปล่า กระดาษพิมพ์ธนบัตร ฯลฯตู้สินค้า LCL หมายความว่าตู้สินค้า LCL (Less than Container Load) ที่มีการเปิดตู้นำสินค้าออกหรือบรรจุสินค้าเข้าตู้ภายในเขตศุลกากรท่าเรือกรุงเทพตู้สินค้า FCL หมายความว่าตู้สินค้า FCL (Full Container Load) ที่ไม่มีการเปิดตู้นำสินค้าออกหรือบรรจุสินค้าเข้าตู้ภายในเขตศุลกากรท่าเรือกรุงเทพข้อ ๕ ให้บริษัทตัวแทนเรือหรือบริษัทตัวแทนเจ้าของสินค้าแจ้งรายละเอียดรายการสินค้าขาเข้าที่เป็นอาวุธปืนหรือสินค้าที่ต้องดูแลรักษาเป็นพิเศษ พร้อมกับการยื่นบัญชีสินค้าสำหรับเรือขาเข้าให้กองปฏิบัติการสินค้า๑ หรือ ๒ แล้วแต่กรณี ทราบก่อนดำเนินการขนถ่ายข้อ ๖ ให้หน่วยงานที่ต้องทำการรับมอบสินค้าที่เป็นอาวุธปืนหรือสินค้าที่ต้องดูแลรักษาเป็นพิเศษ ทำการรับมอบตั้งแต่เวลา ๐๘.๓๐ น. ถึง ๑๖.๓๐น. เว้นแต่กรณีที่จำเป็นจะต้องทำการรับมอบนอกเวลาดังกล่าวจะต้องได้รับอนุญาตจากศุลกากรประจำหน่วยงาน และให้บริษัทตัวแทนเรือหรือบริษัทตัวแทนเจ้าของตู้สินค้า แจ้งให้แผนกปฏิบัติการ กองท่าบริการตู้สินค้า ๑หรือ ๒ หรือแผนกโรงพักสินค้า กองปฏิบัติการสินค้า ๑ หรือ ๒ แล้วแต่กรณีที่ต้องดำเนินพิธีการทราบก่อนดำเนินการขนถ่ายข้อ ๗ ในการขนถ่ายสินค้าอาวุธปืนหรือสินค้าที่ต้องดูแลรักษาเป็นพิเศษ ให้ปฏิบัติดังนี้๗.๑ กรณีขนถ่ายจากเรือสินค้าทั่วไปหรือเปิดออกจากตู้สินค้านำเข้าเก็บในที่เก็บรักษาสินค้า๗.๑.๑ จัดพนักงานจดรายการสินค้าทำการจดบันทึกรายการสินค้าอาวุธปืนหรือสินค้าที่ต้องดูแลรักษาเป็นพิเศษอย่างละเอียดและบันทึกเครื่องหมาย หรือสัญลักษณ์ *กรณีหีบห่อสินค้าชำรุดเสียหาย หรือสภาพหีบห่อผิดปกติ หรือน้ำหนักผิดปกติพร้อมทั้งระบุรายละเอียดของหีบห่อและหมายเลขหีบห่อที่ชำรุดเสียหาย๗.๑.๒ นำสินค้าเข้าเก็บรักษาในห้องเก็บสินค้ามีค่าโดยกั้นพื้นที่เป็นเขตหวงห้ามเฉพาะสำหรับเก็บรักษาอาวุธปืนหรือสินค้าที่ต้องดูแลรักษาเป็นพิเศษและห้ามบุคคลที่ไม่มีส่วนเกี่ยวข้องเข้าบริเวณพื้นที่ดังกล่าว๗.๑.๓ ให้ทำการชั่งน้ำหนักทุกหีบห่อและลงรายการไว้ในแบบรายการชั่งน้ำหนักสินค้า ทกท. ๐๑.๐๐.๐๑(๑๙)กรณีหีบห่อสินค้าชำรุดเสียหายหรือมีน้ำหนักผิดไปจากที่สำแดงให้ทำการเปิดหีบห่อสำรวจร่วมกับเจ้าหน้าที่ศุลกากรและตัวแทนของบริษัทเรือทันทีหลังจากทำการสำรวจเสร็จสิ้นให้เจ้าหน้าที่ศุลกากรประทับตราหรือผนึกซีลทุกหีบห่อที่เปิดทำการสำรวจกรณีที่ไม่สามารถทำการสำรวจได้ในทันทีให้ทำการชั่งน้ำหนักก่อนและเก็บสินค้าไว้ในที่มั่นคงเป็นการเฉพาะและทำการสำรวจในโอกาสแรกที่ทำได้๗.๑.๔ ติดต่อ หรือประสานเจ้าของสินค้า หรือตัวแทนเพื่อขอให้เร่งดำเนินการนำสินค้าออกโดยเร็ว๗.๒ กรณีเป็นตู้สินค้า LCL หรือตู้สินค้า FCL๗.๒.๑ จัดพนักงานรับมอบตู้สินค้าทำการจดบันทึกหมายเลขตู้สินค้าวันและเวลาที่ได้รับมอบพร้อมทั้งตรวจสอบความเรียบร้อยของสภาพตู้สินค้าและซีลตู้สินค้าหากมีการชำรุดเสียหายให้แจ้งบริษัทตัวแทนเรือก่อนรับมอบและบันทึกการชำรุดเสียหายโดยให้ตัวแทนเรือลงนามรับรองด้วย๗.๒.๒ กำหนดพื้นที่ให้วางตู้สินค้าเป็นการเฉพาะและปลอดภัย๗.๒.๓ จัดทำใบรับส่งมอบตู้สินค้าเพื่อให้พนักงานรักษาความปลอดภัยดูแล๗.๒.๔ ติดต่อประสานเจ้าของสินค้าหรือตัวแทนเพื่อขอให้เร่งดำเนินการนำสินค้าออกโดยเร็วข้อ ๘ ให้ผู้อำนวยการการท่าเรือแห่งประเทศไทยเป็นผู้รักษาการตามระเบียบนี้และมีอำนาจในการออกคำสั่ง ประกาศ หรือหลักปฏิบัติรวมทั้งเป็นผู้วินิจฉัยชี้ขาดกรณีที่มีปัญหาเกี่ยวกับการดำเนินการตามระเบียบนี้และให้ถือเป็นที่สุดประกาศณ วันที่ ๒๖ ธันวาคม พ.ศ. ๒๕๕๗เรือตรีทรงธรรม จันทประสิทธิ์ผู้อำนวยการท่าเรือกรุงเทพรักษาการแทนผู้อำนวยการการท่าเรือแห่งประเทศไทยปริยานุช/ผู้จัดทำ๓ มีนาคม ๒๕๕๘วิศนี/ผู้ตรวจ๙ มีนาคม ๒๕๕๘[๑] ราชกิจจานุเบกษาเล่ม ๑๓๒/ตอนที่ ๑๘ ง/หน้า ๑/๒๖ กุมภาพันธ์ ๒๕๕๘